留永豐數日告歸偶成五字別文叔
作者：韓淲
朝代：宋

paragraphs: 金飈肅商聲，皓魄麗清景。
思子淚成河，觸目意莫騁。
故人有嘉招，庸敢憚造請。
行行涉大川，往往度崇嶺。
一登君子堂，彌旬獲規儆。
小飲興頗濃，共學議尤炳。
章泉來詩翁，此話亦雋永。
人生長暌疎，聚集每俄頃。
興言故山歸，旱暵憂復耿。
此處雖未同，可昧寸心冏。
世塗紛愛憎，吾儒挈裘領。